Takket være et samarbejde mellem Fakta-koncernen og Autismecenter Nord-bo har Mikael Graungaard fået job i Fakta trods sin autisme.

I Fakta-butikken i Sdr. Tranders arbejder Mikael Graungaard. Han er autist og arbejder 4 dage om ugen, tre timer ad gangen. Hans ansættelse er en del et samarbejde mellem Autismecenter Nord-bo og Fakta-koncernen. De har lavet et projekt, der hedder 'Klar til start', der giver autister mulighed for at komme ud på arbejdsmarkedet. - Det er dejligt at være her og have noget at stå op til, siger Mikael Graungaard. Hos ledelsen i Fakta sætter de stor pris på Mikaels arbejdskraft. Han hjælper nemlig med de ting, de ellers kan have svært ved at nå. - Det har været så god en oplevelse at det er noget vi vil fortsætte med fremover, siger butiksleder Søren Løth. - Jeg håber, at vi kan få flere autister ud på arbejdsmarkedet, siger praktik - og jobkoordinator Lise Nielsen fra Autismecenter Nord-bo.